
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολβοδομικής μελέτης τμημάτων των πολεοδομικών ενοτή¬ 
των 6 «Θέρισσος - Δειλινά» και 8 «Μασταμπάς - Κορώνη» του δή¬ 
μου Ηρακλείου (ν. Ηρακλείου). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (Ιιαρ. 1, 4, 5 και 6), 7 (παρ. 1, 2 και 
4) και 43 (παρ. 3) του ν. 1337/1983 «Επέκταση των πολβοδομικών 
σχεδίων οικιστική ανάπτυξη και σχετικές ρυθμίσεις» (Α’ 33), όπως το 
άρθρο 6 τροποποιήθηκε με την παρ. 2 του άρθρου 8 και η παρ. 3 του 
άρθρου 43 αντικαταστάθηκε με την παρ. 18 του ίδιου άρθρου του ν. 
1512/1985 «Τροποποίηση και συμπλήρωση διατάξεων ρύθμιση συνα¬ 
φών θεμάτων και θεμάτων του Ταμείου Νομικών (Α' 4). 

2. Τις διατάξεις του άρθρου 3 του ν.δ/τος της 17.7.1923 «Περί σχε¬ 
δίων πόλεων κ.λπ» (Α' 228) όπως μεταγενέστερα τροποποιήθηκαν και 
συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9 του ν. 1577/1985 
«Γενικός Οικοδομικός Κανονισμός» (Α’ 210) όπως τροποποιήθηκαν με 
το άρθρο 13 (παρ. 1, 2, 3) του ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας ΟΚΧΕ» (Α' 141) και το άρθρο 1 
(παρ. 3, 4) του ν. 1772/1988 «Τροποποίηση διατάξεων του ν. 1577/ 
1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις της παραγράφου 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την υπ’ αριθ. 19523/833/3.3.88 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων «Παρά¬ 
ταση προθεσμίας έγκρισης Γενικού Πολεοδομικού Σχεδίου» (Α' 208). 

6. Την υπ’ αριθ. 26968/1271/29.3.88 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου του οικισμού Ηρακλείου του 
δήμου Ηρακλείου, του οικισμού Ν. Αλικαρνασσού, κοινότητας Ν. Αλι¬ 
καρνασσού και των οικισμών Γαζιού και Αγ. Μαρίνας, της κοινότητας 
Γαζιού (ν. Ηρακλείου) (Δ' 458). 

7. Την υπ’ αριθ. 49356/2953/1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Χαρακτηρισμός ως πυ- 
κνοδομημένων τμημάτων των πολεοδομικών ενοτήτων 6 «Θέρισσος - 
Δειλινά» και 8 «Μασταμπάς - Κορώνη» του δήμου Ηρακλείου (ν. Ηρα¬ 
κλείου)». 

8. Τις υπ’ αριθ. 328/1983, 287/1986, 522/1988, 523/1988 
και 34/1989 γνωμοδοτήσεις του δημοτικού συμβουλίου Ηρα¬ 
κλείου. 

9. Την υπ’ αριθ. 7/17.4.89 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος ν. Ηρακλείου. 

10. Την υπ’ αριθ. 221/89 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

11. Τις υπ’ αριθ. 542/1989 και 657/1989 γνωμοδοτήσεις του 


Συμβουλίου της Εποφατείας με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται τό πολεοδομικό σχέδιό τμημάτων των πολεοδομικών 
ενοτήτων 6 «Θέρισσος - Δειλινά» και 8 «Μασταμπάς - Κορώνη» του 
δήμου Ηρακλείου (ν. Ηρακλείου) με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, χώρων στάθμευσης, 
αυτοκινήτων, χώρων γυμνασίου - λυκείου, νηπιαγωγείου, αθλητικού 
κέντρου, δημοτικού σχολείου, βρεφονηπιακού σταθμού, χώρου εκπαι¬ 
δευτηρίου, διοικητηρίου - αίθουσας πολλαπλών χρήσεων, εκκλησίας, 
κτιρίου γραφείου ΟΤΕ όπως φαίνονται στα σχετικά επτά (7) χρωματι¬ 
σμένα πρωτότυπα διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 66895/1989 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Οι παραπάνω περιοχές υπάγονται ως προς την εισφορά σε γη στις 
διατάξεις των παραγράφων 4 και επομένες του άρθρου 8 του ν. 1337/ 
1983. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με το άρθρο 1 του παρόντος. 

Άρθρο 4. 

1. Στα οικοδομικά τετράγωνα ή στα τμήματα οικοδομικών τετρα¬ 
γώνων της παραπάνω περιοχής που χαρακτηρίζονται με στοιχεία Ο.Τ. 
στα σχετικά διαγράμματα επιτρέπονται οι χρήσεις γενικής κατοικίας, 
όπως προσδιορίζονται με το άρθρο 3 του από 23.2.87 π.δ/τος (Δ' 166) 
με εξαίρεση τα πρατήρια βενζίνης και τα επαγγελματικά εργαστήρια 
χαμηλής όχλησης. 

2. Στα οικοδομικά τετράγωνα ή στα τμήματα οικοδομικών τετρα¬ 
γώνων που περικλείονται με διπλή μαύρη διακεκομμένη γραμμή και 
χαρακτηρίζονται με στοιχεία ΟΤΚ στα ως άνω διαγράμματα επιτρέπο¬ 
νται οι χρήσεις πολεοδομικού κέντρου όπως προσδιορίζονται με το άρ¬ 
θρο 4 του παραπάνω π.δ/τος. 

3. Στα οικοδομικά τετράγωνα ή σε τμήματα οικοδομικών τετραγώ¬ 
νων που περικλείονται με μαύρη εστιγμένη γραμμή και χαρακτηρίζο¬ 
νται στα σχετικά διαγράμματα με στοιχεία ΟΤΧ επιτρέπονται οι χρή¬ 
σεις χονδρεμπορίου όπως προσδιορίζονται με το άρθρο 7 του παραπάνω 
π.δ/τος. 

Άρθρο 5 

Στο πρόσωπο των οικοπέδων οικοδομημένων ή μη, που βρίσκονται 
στην περιοχή της οποίας εγκρίνεται το σχέδιο, επιβάλλεται προκήπιο 
πλάτους τεσσάρων (4), πέντε (5) δέκα (10) μέτρων και μεταβλητού 
πλάτους από τέσσερα έως δέκα (10) μέτρα. 

Άρθρο 6 

Τα βλάχιστα όρια εμιβαδού και προσώπου καθώς χαι οι λοιποί όροι 
και περιορισμοί δόμησης των οικοπέδων καθορίζονται κατά τομείς III, 
IV, και V όπως φαίνονται στα ίδια διαγράμματα ως εξής: 

Α. Τομείς III και V. 

1. Ελάχιστο πρόσωπο: δέκα πέντε (15) μ. 

Ελάχιστο εμβαδόν: τετρακόσια (400) τ.μ. 

2. Τομέας IV. 

Ελάχιστο πρόσωπο: δέκα τρία (13) μ. 

Ελάχιστο εμβαδόν: τριακόσια (300) τ.μ. 

Β. Κατά παρέκκλιση των εδαφίων 1 και 2 της προηγούμενης παρα¬ 
γράφου Α θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος έχουν: 

- Ελάχιστο πρόσωπο: οκτώ (8) μ. 

- Ελάχιστο εμβαδόν: εκατόν πενήντα (150) τ.μ. 

β) Τα οικόπεδα τα οποία προκύπτουν από την οριστική πράξη εφαρ¬ 
μογής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του ν. 1337/1983 (Α' 33) και έχουν: 

- Ελάχιστο πρόσωπο: οκτώ (8) μ. 

- Ελάχιστο εμβαδόν: εκατόν είκοσι (120) τ.μ.~ 

Γ. Επιπλέον των προϋποθέσεων των προηγουμένων παρ. Α' και Β’ 
τα οικόπεδα θεωρούνται άρτια και οικοδομήσιμα εφόσον στο οικοδομή¬ 
σιμο τμήμα του οικοπέδου εγγράφεται κάτοψη χτιρίου με ελάχιστη επι¬ 
φάνεια πενήντα (50) τ.μ. και ελάχιστη διάσταση πέντε (5) μ. 

Λ. 1. Το μέγιστο ποσοστό κάλυψης των οικοπέδων ορίζεται ως εξής: 

- Τομείς III και V: εξήντα τοις εκατό (60%) της επιφάνειας τους. 


- Τομέας IV: εβδομήντα τοις εκατό (70%) της επιφάνειας τους. 

2.0 Συντελεστής δόμησης ορίζεται και για τους τρεις τομείς σε οκτώ 
δέκατα (0,8). 

3. Κατ’ εξαίρεση της προηγούμενης παραγράφου 2 ορίζεται συντελε¬ 
στής δόμησης ένα (1) για οικόπεδα εμβαδού μικρότερου των 150 τ.μ., 
εφόσον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκύψει από κα¬ 
τάτμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη, σύμφωνα με το ν. 1337/1983. 

4. Το μέγιστο επιτρεπόμενο ύψος των κτιρίων ορίζεται ως εξής: 

- Τομέας III: εννέα (9) μέτρα. 

- Τομέας IV: έντεκα (11) μ. 

- Τομέας V: επτά και μισό (7,5) μ. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. . 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

